gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4000, del 16-05-2001 (2001/4596)

CORRECCIÓ d'errades de la Resolució de 28 de març de 2001, del subsecretari per als Recursos de Sanitat, per la qual determina la composició de la comissió de valoració que ha de jutjar el concurs de trasllats de personal no sanitari d'institucions sanitàries de la Conselleria de Sanitat del grup D, electricistes (DOGV núm. 3.978, d'11.04.2001).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4000

Data del DOGV
:   16-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/4596


Organisme emissor
:   Conselleria de Sanitat

Tipus de document
:   Correcció d'errades

CORRECCIÓ d'errades de la Resolució de 28 de març de 2001, del subsecretari per als Recursos de Sanitat, per la qual determina la composició de la comissió de valoració que ha de jutjar el concurs de trasllats de personal no sanitari d'institucions sanitàries de la Conselleria de Sanitat del grup D, electricistes (DOGV núm. 3.978, d'11.04.2001). [2001/A4596]
  
S'ha advertit una errada material en un dels membres de la comissió de valoració que ha de jutjar el concurs de personal no sanitari d'institucions sanitàries de la Conselleria de Sanitat, del grup D, electricistes (DOGV núm. 3.978, d'11.04.2001), i es corregeix.
  
On diu:
  
«Vocal suplent sindical Miguel Gabaldón Martínez»
  
Hi ha de dir:
  
«Vocal suplent CCOO Francisco José Felipe Bermejo»
Diari Oficial de la Generalitat Valenciana


Sumari del DOGV 4052, del 27-07-2001 (2001/6886)

Informació pública de l'expedient DIC-66/2001. Instal·lació d'una fàbrica d'adobs orgànics a la serra de Foncalent i serra Mitjana, al terme municipal d'Alacant.
-----------------------------------------------------------------------------------------------------------------------------------------------------------------

### Dades del document

Número de DOGV
:   4052

Data del DOGV
:   27-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6886


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de l'expedient DIC-66/2001. Instal·lació d'una fàbrica d'adobs orgànics a la serra de Foncalent i serra Mitjana, al terme municipal d'Alacant. [2001/X6886]
  
El conseller d'Obres Públiques, Urbanisme i Transports, amb data 30 de maig de 2001, va resoldre admetre a tràmit i sotmetre a informació pública, durant el termini de vint dies, la iniciativa proposada per la representació de la mercantil Abonos Orgánicos Nacionales, SA, per a la instal·lació d'una fàbrica d'adobs orgànics a la serra de Fontcalent i a la serra Mitjana, al terme municipal d'Alacant, de conformitat amb el que disposa l'article 20 de la Llei 4/1992, de la Generalitat Valenciana, de 5 de juny, sobre Sòl No Urbanitzable.
  
Així mateix se sotmet a exposició pública per mitjà d'aquest anunci l'Estudi d'Impacte Ambiental de l'activitat ja referida, pel termini de 20 dies, en compliment del que disposa el Decret 162/1990, de 15 d'octubre pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
Durant el dit termini podran els interessats presentar reclamacions i suggeriments, així com altres iniciatives i alternatives a la proposta desencadenant del procediment.
  
Durant l'indicat termini l'expedient estarà exposat als Serveis Territorials d'Urbanisme d'Alacant, c/ Reis Catòlics núm. 39-4ª.
Diari Oficial de la Generalitat Valenciana


Sumari del DOGV 3932, del 05-02-2001 (2001/567)

Informació pública de l'estudi de detall per a reordenar l'illa situada al carrer del Cid, cantonada avinguda de Leopold Querol.
--------------------------------------------------------------------------------------------------------------------------------

### Dades del document

Número de DOGV
:   3932

Data del DOGV
:   05-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/567


Organisme emissor
:   Ajuntament de Vinaròs

Tipus de document
:   Anunci

Informació pública de l'estudi de detall per a reordenar l'illa situada al carrer del Cid, cantonada avinguda de Leopold Querol. [2001/F567]
  
Presentat per la mercantil Promociones Socar Vinaròs, SL, l'estudi de detall per a reordenar l'illa situada al carrer del Cid, cantonada avinguda de Leopold Querol, en atenció a l'article 173 del Reglament de Planejament de la Comunitat Valenciana i en compliment dels articles 52, 45 i 46.3 de la Llei Reguladora de l'Activitat Urbanística, se sotmet aquest a informació pública durant un termini de 20 dies a comptar des de l'endemà de la publicació en el Diari Oficial de la Generalitat Valenciana, per a formular-hi les al·legacions que s'estimen oportunes.
Diari Oficial de la Generalitat Valenciana


Sumari del DOGV 4139, del 30-11-2001 (2001/11030)

Modificació d'estatuts de l'organització empresarial denominada Associació Valenciana Independent de Joves Empresaris (JEV).
----------------------------------------------------------------------------------------------------------------------------

### Dades del document

Número de DOGV
:   4139

Data del DOGV
:   30-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11046


Organisme emissor
:   Conselleria d'Economia, Hisenda i Ocupació

Tipus de document
:   Anunci

Modificació d'estatuts de l'organització empresarial denominada Associació Valenciana Independent de Joves Empresaris (JEV). [2001/F11277]
  
En compliment del que disposa la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut depositats en aquesta oficina pública, adscrita a la Direcció General de Treball i Seguretat Laboral:
  
1. Acta de l'organització empresarial denominada Associació Valenciana Independent de Joves Empresaris (JEV), que fou aprovada per l'Assemblea General ordinària en data 22 de maig de 2000, en la qual s'acordà en el punt 4, la integració de la JEV en la Federació d'Associacions de Joves Empresaris de la Comunitat Valenciana (FEJOVE); al mateix temps que s'adjunta l'acta de l'Assemblea General ordinària de data 30 de juny de 2000 de la FEJOVE on s'accepta la integració a aquesta federació de l'associació JEV.
  
2. Acta de modificació dels estatuts de l'Associació Valenciana Independent de Joves Empresaris (JEV), que fou aprovada per l'Assemblea General ordinària en data 1 de març de 2001, en la qual s'acorda la modificació de determinats articles de l'associació que queda reflectida en l'acta que es deposita, i s'adjunta la nova redacció dels estatuts socials que modifica, entre altres, la denominació social, que passa a ser Associació de Joves Empresaris (AJE València), el domicili es fixa en la plaça de l'Ajuntament, número 5, porta 12, de València, i el seu àmbit territorial se circumscriu a la província de València.
  
Es depositen els estatuts socials i firmen la certificació de modificació el senyor Fernando Estellés García i la senyora Lucía Iborra Broseta.
Diari Oficial de la Generalitat Valenciana


Sumari del DOGV 4052, del 27-07-2001 (2001/6926)

Expedient número 2001/02/77. Adjudicació de l'assistència tècnica per a la realització de cursos de Supervivència en el Mar, nivell I, i Lluita contra Incendis, nivell I, en l'any 2001/2002.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4052

Data del DOGV
:   27-07-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/6926


Data del document
:   05-07-2001

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * contracte de serveis
    * educació no formal
    * adjudicació de contracte administratiu

Expedient número 2001/02/77. Adjudicació de l'assistència tècnica per a la realització de cursos de Supervivència en el Mar, nivell I, i Lluita contra Incendis, nivell I, en l'any 2001/2002. [2001/Q6926]
  
1. Entitat adjudicadora
  
a) Organisme: Conselleria d'Agricultura, Pesca i Alimentació.
  
b) Dependència que tramita l'expedient: Servei de Gestió Administrativa.
  
c) Número d'expedient: 2001/02/77.
  
2. Objecte del contracte
  
a) Tipus de contracte: assistència tècnica.
  
b) Descripció de l'objecte: assistència tècnica per a la realització de cursos de Supervivència en el Mar, nivell I, i Lluita contra Incendis, nivell I, en l'any 2001/2002.
  
c) Diari oficial i data de publicació de l'anunci de licitació: Diari Oficial de la Generalitat Valenciana de 30 de maig de 2001.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost de base de licitació
  
Import total: 29.281.158 pessetes/61.303,23 euros.
  
5. Adjudicació
  
a) Data: 2 de juliol de 2001.
  
b) Contractista: Gestores de Protección Internacional, SA (GESPRO).
  
c) Nacionalitat: espanyola.
  
d) Import d'adjudicació: 42.417.904 pessetes/60.582,02 euros.
Diari Oficial de la Generalitat Valenciana


Sumari del DOGV 3911, del 05-01-2001 (2000/10181)

Informació pública de l'alternativa tècnica de programa acompanyada de l'avantprojecte d'urbanització, per al desenvolupament urbanístic del sector E-10 (carretera de Crevillent), del Pla General d'Elx.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3911

Data del DOGV
:   05-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10884


Organisme emissor
:   Ajuntament d'Elx

Tipus de document
:   Anunci

Informació pública de l'alternativa tècnica de programa acompanyada de l'avantprojecte d'urbanització, per al desenvolupament urbanístic del sector E-10 (carretera de Crevillent), del Pla General d'Elx. [2000/M10462]
  
Pel Decret de l'alcalde, de data 1 de setembre de 2000, s'ha resolt sotmetre a informació pública l'alternativa tècnica de programa acompanyada de l'avantprojecte d'urbanització, que ha estat presentada pel senyor Àngel Antonio Medina Pascual, per al desenvolupament urbanístic del sector E-10 (carretera de Crevillent), del Pla General d'Elx.
  
Aquesta informació pública té caràcter de concurs públic simultani per a la selecció de l'urbanitzador. S'hi podran presentar alternatives tècniques i al·legacions durant 20 dies comptadors des de la publicació de l'edicte en el Diari Oficial de la Generalitat Valenciana. Les proposicions juridicoadministratives es podran presentar durant els cinc dies següents al venciment del termini anterior. L'acte d'obertura de pliques se celebrarà en la data hàbil següent a la conclusió del termini per a presentar-les, a la secretaria municipal, tot açò d'acord amb la Llei 6/1994 de 15 de novembre, Reguladora de l'Activitat Urbanística (LRAU).
  
L'expedient complet estarà exposat al públic durant el citat termini, a l'Ajuntament d'Elx - Servei Jurídic d'Urbanisme.
  
Així mateix, i d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica aquest edicte per als interessats que siguen desconeguts, dels qui s'ignore el lloc de notificació o, intentada aquesta, no s'haguera pogut practicar, a l'efecte de remetre avís amb el contingut d'aquest anunci als titulars de drets que figuren al cadastre, segons el que disposa l'article 46.3 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3925, del 25-01-2001 (2001/429)

Informació pública de l'alternativa tècnica del programa per al desenvolupament de la unitat d'execució A en sòl urbà industrial, situada en el polígon de Ramonet d'aquesta localitat.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3925

Data del DOGV
:   25-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/429


Organisme emissor
:   Promociones Marco Pallares, SL

Tipus de document
:   Anunci

Informació pública de l'alternativa tècnica del programa per al desenvolupament de la unitat d'execució A en sòl urbà industrial, situada en el polígon de Ramonet d'aquesta localitat. [2001/M429]
  
La mercantil Promociones Marco Pallarés, SL, amb domicili al carrer de sant Lluc, número 2 d'Almassora, ha presentat en aquest ajuntament una alternativa tècnica relativa al programa per al desenvolupament de la unitat d'execució A en sòl urbà industrial, situada en el polígon de Ramonet d'aquesta localitat.
  
Els documents que comprenen l'actuació urbanística es troben dipositats en aquest ajuntament i estan compostos per: programa per al desenvolupament d'actuació integrada de la unitat d'execució A, en sòl urbà amb ordenació detallada industrial d'Almassora situat en el polígon de Ramonet; pla de reforma interior, de delimitació de la unitat d'execució; projecte d'urbanització de l'esmentada unitat i escriptura de constitució de l'agrupació d'interés urbanístic, on consten els Estatuts. La mercantil que presenta la iniciativa ha sol·licitat el règim d'adjudicació preferent per haver-se constituït una agrupació d'interés urbanístic, d'acord amb el que disposa l'article 50.2 de la Llei 6/1994, de la Generalitat Valenciana, Reguladora de l'Activitat Urbanística.
  
Els interessats poden comparéixer en aquest ajuntament, Secció d'Urbanisme, durant els 20 dies hàbils següents a la publicació en el Diari Oficial de la Generalitat Valenciana d'aquest anunci, en hores d'oficina, per consultar els documents presentats, així com formular les al·legacions que creguen convenients i presentar alternatives tècniques en competència amb la presentada.
  
Igualment, podran presentar proposicions juridicoeconòmiques, durant els cinc dies hàbils següents a l'acabament del termini esmentat.
  
Una vegada acabat aquest segon termini, el següent dia hàbil, excepte si és dissabte, cas en què serà el dia hàbil immediat posterior, tindrà lloc en aquest ajuntament l'acte d'obertura de les proposicions juridicoeconòmiques. Durant els 10 dies hàbils següents al de l'obertura podran consultar-se totes les actuacions de l'expedient i presentar-hi al·legacions.
Diari Oficial de la Generalitat Valenciana


Sumari del DOGV 3929, del 31-01-2001 (2001/840)

DECRET 20/2001, de 30 de gener, del Govern Valencià, pel qual nomena la senyora Concepción Gómez Ocaña directora de l'Institut Valencià d'Avaluació i Qualitat Educativa.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3929

Data del DOGV
:   31-01-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/840


Data del document
:   30-01-2001

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * Institut Valencià d'Avaluació i Qualitat Educativa

DECRET 20/2001, de 30 de gener, del Govern Valencià, pel qual nomena la senyora Concepción Gómez Ocaña directora de l'Institut Valencià d'Avaluació i Qualitat Educativa. [2001/840]
  
En virtut del que disposen els articles 21.a), 35.b) i 40 de la Llei de la Generalitat Valenciana 5/1983, de 30 de desembre, i a proposta del conseller de Cultura i Educació, el Govern Valencià, en la reunió del dia 30 de gener de 2001, acorda nomenar la senyora Concepción Gómez Ocaña directora de l'Institut Valencià d'Avaluació i Qualitat Educativa.
  
Aquest decret tindrà efectes des de la publicació al Diari Oficial de la Generalitat Valenciana.
  
València, 30 de gener de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
Diari Oficial de la Generalitat Valenciana


Sumari del DOGV 3922, del 22-01-2001 (2001/114)

Notificació dels expedients sancionadors.
-----------------------------------------

### Dades del document

Número de DOGV
:   3922

Data del DOGV
:   22-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/114


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació dels expedients sancionadors. [2001/X114]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992), es fa pública la notificació de l'acord d'iniciació dels expedients sancionadors que s'indiquen, instruïts pel Servei Territorial de Transports a les persones o entitats denunciades que a continuació es mencionen, ja que s'ha intentat la notificació en el últim domicili conegut, i esta no s'ha pogut practicar.
  
Els corresponents expedients estan en el Servei Territorial de Transports, davant del qual els assisteix el dret d'al·legar per escrit tot allò que en la seua defensa estime convenient, amb la presentació de les proves que consideren oportunes, dins del termini de quinze dies hàbils comptadors des de l'endemà de la publicació del present en el Diari Oficial de la Generalitat Valenciana.
  
Transcorregut l'esmentat termini sense que s'haja fet ús del dret per a formular al·legacions i/o presentar proves, es dictaran les oportunes resolucions.
Diari Oficial de la Generalitat Valenciana


Sumari del DOGV 3948, del 27-02-2001 (2001/1605)

Resolució de 5 de febrer de 2001, del director General d'Obres Públiques, relativa a la informació pública del projecte bàsic i de l'estudi d'impacte ambiental: Clau: 31-A-1423(3). Projecte bàsic: via parc Alacant-Elx. Tram: N-338-Alacant (Alacant).
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3948

Data del DOGV
:   27-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1605


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Resolució de 5 de febrer de 2001, del director General d'Obres Públiques, relativa a la informació pública del projecte bàsic i de l'estudi d'impacte ambiental: Clau: 31-A-1423(3). Projecte bàsic: via parc Alacant-Elx. Tram: N-338-Alacant (Alacant). [2001/M1605]
  
La Direcció General d'Obres Públiques de la Conselleria d'Obres Públiques, Urbanisme i Transports ha aprovat provisionalment el projecte de referència i, com a conseqüència, s'obri el tràmit d'informació pública en la forma que estableix la Llei de Règim Jurídic de les Administracions Públiques i del Procediment Administratiu Comú.
  
El citat període d'informació pública s'obri a l'efecte de la legislació general, legislacions sectorials, així com als establits en la legislació d'impacte ambiental pel que fa referència a l'estudi d'impacte ambiental.
  
Objecte: consultar el projecte i presentar al·legacions en els llocs indicats més avall.
  
Termini: dos mesos des de la publicació d'aquest anunci en el Boletín Oficial del Estado, tant per a particulars com administracions públiques, entitats i institucions.
  
Informació:
  
Conselleria d'Obres Públiques, Urbanisme i Transports
  
València: avinguda de Blasco Ibáñez, 50.
  
Alacant: avinguda d'Aguilera, 1, 6é.
  
Castelló de la Plana: avinguda del Mar, 16.
  
Ajuntaments d'Alacant i Elx.
Diari Oficial de la Generalitat Valenciana


Sumari del DOGV 4150, del 18-12-2001 (2001/11625)

Notificació d'arxivament al senyor José Javier Cavero Fernández. Expedient número VIVI/040501/296.
--------------------------------------------------------------------------------------------------

### Dades del document

Número de DOGV
:   4150

Data del DOGV
:   18-12-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11516


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació d'arxivament al senyor José Javier Cavero Fernández. Expedient número VIVI/040501/296. [2001/F11662]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a la notificació d'arxivament a nom de José Javier Cavero Fernández, amb expedient número VIVI/040501/296.
  
Vist el seu escrit de denúncia de 27 d'abril de 2001.
  
Vist que els defectes denunciats són els que consten en el citat escrit.
  
Vist que, segons l'informe tècnic de 27 de maig de 2001, els defectes esmentats no tenen la consideració de greus.
  
Atés que l'article 6.10 de la Llei 1/1997, de 21 de febrer, de la Generalitat Valenciana, estableix que els vicis o els defectes de construcció han de ser greus per a la seua consideració com a infracció, en virtut del principi de legalitat de les normes sancionadores i el que estableix la disposició final segona de la citada llei.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques, i el Decret 110/2000, de 18 de juliol, del Govern Valencià, aquest servei territorial, en virtut de les competències que l'ordenament jurídic li confereix, resol:
  
L'arxivament de l'expedient per no tenir la consideració de greus els defectes denunciats i en conseqüència no constituir infracció de la normativa aplicable en virtut del principi de legalitat de la norma sancionadora.
  
Contra aquesta resolució, que no posa fi a la via administrativa, es podrà interposar un recurs d'alçada davant del director general d'Arquitectura i Habitatge la Conselleria d'Obres Públiques, Urbanisme i Transports, en el termini d'un mes comptador des de l'endemà de la recepció de la present notificació, de conformitat amb el que preveu l'article 162.3 del Reglament d'Habitatges de Protecció Oficial de 24 de juliol de 1968, en relació amb l'article 114 de la Llei de Règim Jurídic de les Administracions Públiques.